Case ID: 1183330
Sentence 12: Həmin icarə müqaviləsinin 5.8-ci bəndinə əsasən, “Əkinçi” qəzeti redaksiyasının baş redaktoru Əhmədov İsaməddin Cavad oğlu icarəyə götürdüyü sahədə sanitar-gigiyenik, yanğından mühafizə və texniki-təhlükəsizlik qaydalarına riayət edilməsi öhdəliyini öz üzərinə götürmüşdür.Aran Regional Dövlət Yanğın Nəzarəti İdarəsinin əməkdaşları Lətifov Ülvü Zülfü oğlu, Qənbərli Qorqud Hüseyn oğlu və “Əkinçi” qəzeti redaksiyasının baş redaktoru Əhmədov İsaməddin Cavad oğlunun iştirakı ilə xx.xx.2019-cu ildə tərtib edilmiş yanğın texniki müayinə aktının surətindən görünür ki, həmin tarixdə “Əkinçi” qəzeti redaksiyasında yanğın texniki müayinəsi keçirilmiş, müayinə zamanı yanğın təhlükəsizliyi qaydaları və normalarının pozulması, yəni obyektdə xəbərverici siqnalizasiya qurğusunun quraşdırılmaması, ilkin yanğın söndürmə alət və vasitələrlə təchiz edilməməsi, obyektin elektrik təsərrüfatı naqillərinin izolyasiyasının gərginliyə qarşı müqavimətinin yoxlanılması barədə mütəxəssis aktının alınmasının təmin edilməməsi kimi çatışmazlıqlar aşkar edilmişdir.